ՏԵՂԵԿԱՆՔ -ՀԻՄՆԱՎՈՐՈՒՄ

**«Էներգաարդյունավետ համայնքներ. Հանրային շենքերում էներգախնայողության բարելավման և «կանաչ էներգիայի» զարգացմանը նպաստող մեխանիզմներ» դրամաշնորհային ծրագրի (Ծրագիր) ակտուալության վերաբերյալ**

Ծրագրի իրականացումը համահունչ է «Էներգախնայողության և վերականգնվող էներգետիկայի մասին» ՀՀ օրենքում ամրագրված միջազգային համագործակցության շրջանակներում էներգախնայողության և վերականգնվող էներգետիկայի ոլորտի համատեղ ծրագրերի մշակման ու նախագծերի իրականացման ուղղությանը, ինչպես նաև բխում է էներգախնայողության և վերականգնվող էներգետիկայի ոլորտի պետական քաղաքական սկզբունքներից։

Առաջարկվող ծրագրի գլխավոր քաղաքական նպատակը հանդիսանում է ՄԱԿ-ի Կայուն զարգացման նպատակների իրագործման հարցում Հայաստանի Հանրապետության կառավարությանն աջակցությունը (մասնավորապես. նպատակ թիվ 7 – ժամանակակից, կայուն, հուսալի, ոչ թանկարժեք էներգիայի աղբյուրների հասանելիության ապահովում բոլորի համար; նպատակ թիվ 12 – քաղաքների և բնակելի տարածքների կենսունակության, կայունության, անվտանգության ապահովում; նպատակ թիվ 13 – կլիմայի փոփոխության և դրա հետևանքների դեմ պայքարի հրատապ միջոցների ձեռնարկում):

Գլխավոր քաղաքական նպատակի իրականացման համար ձևակերպվել են առաջարկվող Ծրագրի հետևյալ նպատակները.

* Հանրային նշանակության թվով 20 շենքերում (դպրոց, մանկապարտեզ, հիվանդանոց) էներգախնայողության մակարդակի աճ 50 տոկոսով, ինչը կհանգեցնի տարեկան 3.000 մՎտ\*ժամ էլեկտրաէներգիայի խնայողությանը և տարեկան 700 տոննա ածխաթթու գազի արտանետման ցուցանիշի նվազեցմանը:
* Էներգետիկ ծառայություններ մատուցող ենթակառուցվածքների սուբյեկտների կայացում և զարգացման աջակցություն:
* Նվազագույնը 20 մարզային վարչական մարմինների ներկայացուցիչների շրջանում էներգախնայողության վարկերի ներգրավման մեխանիզմների և էներգախնայողության արդյունավետության մասին իրազեկվածության աճ:

Ծրագրի արդիականությունը կայանում է մարզային վարչական մարմինների ներգրավման և արդյունավետ մեխանիզմների ներդրման անհրաժեշտությամբ, ինչպես նաև Հայաստանի Հանրապետությունում կայուն զարգացման նպատակների իրականացմանը նպաստելուն ուղղված հստակ գործողությունների առաջխաղացման և իրականացման գործիքների և գիտելիքների հիմքի ստեղծման մեջ:

Առաջարկվող ծրագրի երկարաժամկետ նպատակների իրականացման կարևոր տարր է հանդիսանում նաև աջակցությունը էներգետիկ ծառայություններ մատուցող ենթակառուցվածքների սուբյեկտների զարգացմանը: Հիշատակված սուբյեկտների դերը պետք է կայանա պատշաճ ծառայությունների մատուցման և նոր աշխատատեղերի ստեղծման մեջ, հատկապես Հայաստանի մարզերում: